Ewa Kurek

Ewa Janina KUREK (naskiĝis la 24-an de novembro 1951 en Kielce) estas pola historiistino, scenaristo, reĝisoro kaj aŭtorino de libroj pri historia temaro. Esploristino de polaj-judaj rilatoj.

 Vivo 
En la jaroj 1971–1977 studis historion ĉe Katolika Universitato de Lublin, en 1979 magistriĝis, dek jarojn poste doktoriĝis. Redaktorino kaj kuneldonistino de unu el subteraj Informaj Bultenoj de Solidareco en Lublin, kunlaborantino de la redakcio de subtera „Spotkania” (Renkontoj), kaj de polaj kaj usonaj sciencaj kaj gazetaraj redakcioj.

Profesoro Jan Karski verkis enkondukon al usona versio de ŝia libro „Judaj infanoj en monaĥejoj”.

En sia libro "Ekster limo de solidareco. Polaj-judaj rilatoj 1939–1945", tezas, ke getoj kreitaj de germanoj en okupata Pollando estis „aŭtonomecaj provincoj”, kies kreo estis akceptita kun kontento de polaj judoj kaj en kiuj dum la longa tempo la kondiĉoj estis pli bonaj ol ĉe la „arja flanko”. La laboraĵo celis esti habilita disertaĵo, tamen recenzentoj konsideris, ke ĝi ne plenumas adekvatajn postulojn.

Ŝi postulas renovigon de enketado pri la pogromo en Jedwabne kaj pluan elterigon en loko de la militkrimo.

 Verkado 
 Ewa Kurek (1992). The Role of Polish Nuns in the Rescue of Jews, 1939-1945, New York University Press, ISBN 9780814762295.
 Ewa Kurek (1997). Your Life is Worth Mine: How Polish Nuns Saved Hundreds of Jewish Children in German-occupied Poland, 1939-1945. Hippocrene Books. ISBN 978-0-7818-0409-7., Enkonduko de Jan Karski.
 Ewa Kurek (2012). Polish-Jewish Relations, 1939-1945: Beyond the Limits of Solidarity. iUniverse. ISBN 978-1-4759-3832-6.

 Premioj kaj distingoj 
 Kruco de Libereco kaj Solidareco (2020)
 Honora distingo de la „Aktivulo de kontraŭkomunista opozicio aŭ persono persekutata pro politikaj kialoj” – „Pro la meritoj por sendependeco 1956–1989” (2016, n-ro 1214)

 Vidu ankaŭ 
 Jerzy Robert Nowak

 Eksteraj ligiloj 

 Privata paĝo

Kategorio:Polaj historiistoj
Kategorio:Polaj kontraŭkomunistoj